5. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 194609/1383 της 27 Νοεμ. 1979/8 Ιαν. 1980 (ΦΕΚ Β΄  5) Περί οργανικής συνθέσεως Συνεργείων Κτηματογραφήσεως. Έχοντας υπόψη: 1.Τις διατάξεις του άρθρου 5 του Ν. 248/1976 «περί φύλλου καταγραφής Μητρώου ιδιοκτησίας και οριοθεσίας των Δασικών εκτάσεων και προστασίας των Δημοσίων Δασικών εκτάσεων». 2.Τις 158488/1488/31-5-1976 (ΦΕΚ 742/76 τ. Β΄), 64505/85/27-7-76 (ΦΕΚ 1014/76 τ. Β΄), αποφάσεις μας «περί συγκροτήσεως δέκα πέντε συνεργείων Κτηματογραφήσεως, τριών (3) και δώδεκα (12) αντίστοιχα. 3.Την 393425/17-11-1976 (ΦΕΚ 1392/1976 τ. Β΄) απόφαση του Υπουργού Γεωργίας «περί επανδρώσεως των Συνεργείων Κτηματογραφήσεως». 4.Τη 224551/1245/5-8-1977 (ΦΕΚ 776/1977 τ. Β΄) απόφασή μας «περί καθορισμού της έδρας των Συνεργείων Κτηματογραφήσεως». 5.Τη 231922/1513/19-9-1977 (ΦΕΚ 899/1977 τ. Β΄) απόφασή μας «περί Οργανικής Συνθέσεως των Συνεργείων Κτηματογραφήσεως». 6.Την 189529/1252/31-10-1979 (ΦΕΚ 1071 τ. Β΄ 23-11-1979) κοινή απόφαση των Υπουργών Οικονομικών και Γεωργίας «περί Συγκροτήσεως εξ (6) ακόμη συνεργείων Κτηματογραφήσεως Δασών και δασικών εκτάσεων», και 7.Τη σχετική εισήγηση της Γενικής Δ/νσεως Δασών και Δασικού περιβάλλοντος, αποφασίζουμε: 1.Τροποποιούμε την σε προσωπικό σύνθεση του κάθε Συνεργείου Κτηματογραφήσεως, σύμφωνα με την ανωτέρω εισήγηση και καθορίζουμε το προσωπικό του Συνεργείου Κτηματογραφήσεως ως εξής: Α.Δασολογικό προσωπικό. Θέσεις 3, από τις οποίες θέσεις μονίμων Δασολόγων 1 και δασολόγων με σχέση εργασίας ιδιωτικού δικαίου οι υπόλοιπες. Από τις επί σχέσει εργασίας ιδιωτικού δικαίου θέσεις Δασολόγων η μία μπορεί να καλύπτεται από τοπογράφο, απόφοιτο των Κ.Α.Τ.Ε.Ε. Β΄.Λοιπό προσωπικό με σχέση εργασίας Ιδιωτικού δικαίου. Β1.Υπάλληλοι απόφοιτοι μέσης γενικής εκπαιδεύσεως θέσεις (2). Β2.Σχεδιαστές ή εργοδηγοί θέσις μία (1). Για την παροχή Νομικών Συμβουλών σε θέματα που ανακύπτουν κατά την εφαρμογή του Νόμου, προσλαμβάνονται, ο ένας Νομικός ανά δύο έως πέντε συνεργεία ανάλογα των περιπτώσεων και τοποθετούνται στις Επιθεωρήσεις Δασών. 2.Κάθε προηγούμενη ρύθμιση της σύνθεσης των συνεργείων με παλιότερες αποφάσεις μας καταργείται και ισχύει του λοιπού η οργανική σύνθεση όλων των συνεργείων που προσδιορίζεται με αυτή την απόφασή μας. Η απόφαση αυτή να δημοσιευθεί στην Εφημερίδα της Κυβερνήσεως. 